
COMMENTARIUM OFFICIALE 


ACTA PI PP XI 


LITTERAE DECRETALES 


SANCTI ALBERTI MAGNI O. P. CONFESSORIS PONTIFICIS CULTUS UNIVERSAE 
PRAECIPITUR ECCLESIAE, ADDITO DOCTORIS TITULO. 


PIUS EPISCOPUS 


SERVUS SERVORUM DEI 
AD PERPETUAM REI MEMORIAM 


« In thesauris sapientiae intellectus et scientiae religiositas »1 habentur. 
Qua re et Salomon illuminatis verbis profundissimam exhibet rationem, 
qua a Deo ipse sapientiae possessionem petierit,? quia nempe sapientia 
ipsa intime animum cum Deo coniungit, bonaque universa superat iisque 
antecellit. Ampliore adhuc prorsus et clariore modo ex hac unione vitae 
perfectioris simulque sapientiae studii corda fidelium sursum eriguntur, 
utpote qui «instructi in caritate et in omnes divitias plenitudinis intel- 
lectus, in agnitionem mysterii Dei Patris et Christi Iesu, in quo sunt 
omnes thesauri sapientiae et scientiae absconditi ». * 

Ideo, quo quis magis per sapientiam ad Deum graditur, eo altius spi- 
ritus dominium evehit in se; sapientia « doctrix enim est disciplinae Dei, 
et electrix operum illius ».* Divinae autem Sapientiae exemplari homo eo 
propius accedit quo magis et vivendi et agendi Salvatoris exemplum imi- 


1 1, 26. 

Sap., VIII, 2. 
Coloss., II, 2-3. 
Sap., VIII, 4. 

tatur, enunciantis: « Qui fecerit et docuerit, hic magnus vocabitur in regno 
caelorum », 

Haec quidem Domini Nostri Iesu Christi vestigia persequens, prae- 
clarissima gloria effulsit, Albertus ille, Ordinis Praedicatorum alumnus, 
in theologia magister, episcopus quondam Ratisbonensis, qui, vitae con- 
templativae atque activae rationes miro modo consocians, aetatis suae 
hominibus posterisque vere magnus apparuit, sicut quoque ob doctrinae 
eminentiam ac multiplicem rerum omnium peritiam Magni cognomento 
insignitus est. 

Is quidem, saeculo decimo secundo exeunte, Lauingae in Suevia, 
in Augustana dioecesi, ex familia militaribus rebus addicta, ortum habuit. 
E patriae solo perficiendorum studiorum causa discedens, in Italiam 
profectus est, ut Patavii in liberales disciplinas, medicinam ac scientias 
naturales sedulo incumberet. Ibi et nascentem Fratrum Praedicatorum 
Ordinem cognovit et adamavit, quem, avunculi sui devicta reluctantia, 
hortante Beato Iordano de Saxonia, eiusdem Ordinis Magistro generali 
et fervidissimo Iesu Christi praecone, amplexus est, ac inter Sancti Domi- 
nici filios adscriptus. In omnibus Deo deditus atque tenera erga Beatis- 
simam Virginem devotione emicans, Albertus mox Coloniam Agrippinam 
ad explenda theologica studia missus est. Quo tempore animi puritati 
ingenioque excolendo, de virtute in virtutem proficiens, quasi gigas ad 
currendam viam impense vacabat. Oratione studium mature praeveniendo, 
intellectum totamque vitae consuetudinem ita disposuit, ut, ad praedi- 
cationem atque animarum salutem, apostolicae Fratrum Praedicatorum 
religionis membrum ideoneum fieret. Igitur ad fores sapientiae excubans, 
ita inter aequales excelluit, ut omnium saecularium scientiarum vertices 
facillime apprehenderet et «de divinae legis fonte adeo salutiferae fluenta 
doctrinae potaret, quod eiusdem in suo pectore vigeret plenitudo », prout 
Praedecessor Noster Alexander IV de eo asserere non dubitavit. 

Sacerdotio auctus, ut contemplationis et scientiarum lumina ac the- 
sauros aliis traderet, Albertus lector Hildeshemii, Friburgi, Ratisbonae, 
Argentorati primum constitutus est. Incredibilem mox ubique terrarum 
existimationem sibi comparavit, cum in inclita Parisiensi Universitate 
sacrae facultatis cathedram summo plausu teneret et theologiae magi- 
sterio ornaretur. Deinde iuvenum ingenia instituere Albertus Coloniae 
prosecutus est, ubi Superiorum iussu Studium generale sui Ordinis condidit 
et est moderatus. 

Tune temporis inter plurimos alios celebres celeberrimum habuit 
discipulum Thomam Aquinatem, cuius praeclarissimum ingenium ipse 


1 Matra., V, 19. 

primus perspexit ac praedicavit, eidemque per totam vitam amicissime 
in sanctitatis studiorumque aemulatione iunctus perstitit; ipsiusque, 
iam e vivis erepti, doctrinae puritatem strenue defendit, ac mentis alti- 
tudinem merito celebravit. 

Cum insuper prudentiae atque iustitiae virtutibus Albertus apud 
omnes inclaruerit, mirum non est, quod saepe saepius ipse arbiter in 
publicis privatisque quaestionibus ac contentionibus delectus fuerit, 
quas rectissimo semper aequitatis sensu eximiaque dexteritate et forti- 
tudine composuit. Eius autem mirabilis in rebus gerendis alacritas, reli- 
giosae observantiae cultui atque christianae perfectionis amori coniuncta, 
causa fuit, cur Fratres Praedicatores Germaniae in capitulo provinciali, 
in urbe Wormatiensi congregati, in eo spem collocantes, Albertum prio- 
rem provincialem votis suis designarent. 

Optime noverant Patres capitulares, saeculi vanitatem ob rerum — 
temporumque adiuncta, vel apud claustrales viros sensim aliquando 
irrepsisse, ita ut ad eos in perfecta vita servandos regimine opus esset 
viri corde sancti, firma voluntate, prudenti consilio, omnigena virtute 
praediti. Spes eos non fefellit. Albertus namque indefessam et uberrimam 
dedit operam, ut officio prioris Teutoniae provinciae, quae ab oris Flan- 
driae per Germaniam ad Poloniam usque et Hungariam latissime patebat, 
studiosissime fungeretur: et non modo coenobia saepe perlustrare, verum 
et comitia celebrare solebat, ut exemplo quidem suo et voce ad virtutis 
et regularis observantiae viam sequendam suis subditis stimulos inii- 
ceret, sublime imitatus Divini Magistri exemplum, qui « coepit facere et 
docere ». 1 

Beatissimi viri Alberti in rebus gerendis prudentia eiusque in civilibus 
negotiis peritia et doctrinae ac sanctitatis fama ad ipsos Romanos Ponti- 
fices pervenerunt, qui gravia atque praestantia officia eidem committere 
non dubitarunt. 

Illud speciali mentione dignum, quod ab Alexandro IV Papa ipsi 
Alberto, provinciali Priori, demandatum est, ut una cum confratribus 
viriliter in catholicae religionis defensionem ac propagationem inter 
Livoniae ac Borussiae paganos auxilium praestaret. Et alia quidem munia 
idem Alexander in regione Brandenburgensi ipsi concredidit. 

Cum autem is, ab Ordine suo deputatus, religiosorum mendicantium 
causam simulque Apostolicae Sedis iura vindicare deberet, ad Curiam 
Pontificiam, tunc Anagniae commorantem, profectus est, ubi in consi- 
storio adversariorum impetum retudit atque tam fulgenti doctrina animos 


1 Act, Apost., I, 2. 

commovit, ut non solum, Pontificis praecepto obsecundans, publica dispu- 
tatione Averroistarum errores profligaverit, sed etiam in Curiae Ponti- 
ficiae schola evangelium secundum Ioannem lucidissime explanaverit. 
Memoriam etiam mirae suae eruditionis et fulgidissimae virtutis tantam 
Albertus in Curia ipsa Romana reliquit, ut idem Summus Pontifex Ale- 
xander IV, cum Ecclesiae Ratisbonensi, in spiritualibus et temporalibus 
tunc multipliciter deformatae, pastor novus praeponendus esset, Albertum 
Magnum selegerit, qui commissum sibi gregem doctrina et exemplo pa- 
sceret et regeret et episcopalem sedem aere alieno gravatam sublevaret. 


In episcopali dignitate consistens, Albertus paupertatem eo libentius 
servavit, quo eam ad disciplinam ecclesiasticam restaurandam moresque 
reformandos efficacissimam agnosceret. TInexhausto studii amore et con- 
templationis prorsus retento, sanctus praesul vel in vitiis exstirpandis 
indefessus, in collapsis moribus erigendis sedulus, in componendis dis- 
sensionibus discretus, in administrandis Sacramentis diligentissimus, a 
scriptione sacra non destitit, ita ut pari tempore doctrinam promoveret 
simulque credito sibi gregi prospiceret. Episcopatus Ratisbonensis abdi- 
eatione, quam ab Urbano Pp. IV efflagitaverat, obtenta, ad ipsius Summi 
Pontificis nutum, suam navavit operam moxque Apostolicae Sedis aucto- 
ritate Crucis praedicator per Alemanniam et Bohemiam pro, subsidiis Terrae 
Sanctae corrogandis renuntiatus fuit. Quo munere apprime perfunctus, ad 
regularem sui Ordinis consuetudinem ultro rediit, ac reliquos vitae annos 
praedicando, docendo, scribendo transegit, ac per dioeceses quamplurimas 
ubicumque rogatus pontificales ritus aliaque episcopalia munia explevit, 
ita ut, difficillimis susceptis itineribus, in varias regiones abiret, ad diver- 
sas quoque civitates, idest Neomagensem, Antverpiensem, Basileensem 
aliasque religionis ac pietatis causa accederet, et postquam Argentorati 
et Herbipoli commoratus fuit, Coloniam Agrippinam rediit, ubi postrema 
sibi quies erat obventura. 

Speciali affectu impulsus erga utriusque sexus religiosos, impensam 


pro eis curam gessit eorumque conventus ac-monasteria de episcoporum 


mandato saepius cum magno disciplinae religiosae emolumento visi- 
tavit, sanctitatis ardorem ac contemplationis lumen ubique incendens. 
Devota insuper pietatis et religionis provehendae officia ad omnes chri- 
stifideles profuse extendebat, nulli consilium vel auxilium denegans. Neque 
praetereundum ipsum Albertum cum Sancto Ludovico Francorum Rege 
eoncordi pietate coniunctum vixisse. 

Licet Albertus plerumque reverentiae causa Dominus appellaretur, 


tamen patrem potius se praebuit omnium in se filialem fiduciam conver- 

tens, iuxta Pauli Apostoli exemplum, qui libentissime se aantien et 
superimpendebatur } pro proximorum suorum animabus. 

Quamquam iam senio confectus, ad secundum Lugdunense Conci- 
lium acecessit, in quo Graeci, emissa fidei professione, doctorum exposi- 
tionibus praemissis, divina gratia ad unionem Ecclesiae feliciter redie- 
runt. Eius etiam Concilii occasione Praedecessor Noster Beatus Grego- 
rius Pp. X, Alberto intercedente, Rodulphi de Habsburgo, Romanorum 
Regis, electionem probavit. Qua re Albertum utrique ordini societatis 
tum ecclesiasticae tum civilis denuo consuluisse procul dubio affirmari 
potest. 


Verum immensa utique haee negotiorum quae inspeximus moles parvi 
facienda veluti videtur, si cum ingentibus studiorum laboribus institutis 
ac voluminibus ab eodem doctissime conscriptis conferatur, in quibus 
eius ingenii acumen et vis eximia, mentis amplitudo atque altitudo, dives 
eruditionis copia, ornandae ac defendendae fidei indefessus ardor emi- 
nenter elucent. 

Quapropter historiographi et eius vitae scriptores iure meritoque 
eum propter singularem intellectus universalitatem extollunt, qui non 
solum divinas res contemplatus est vel philosophicas veritates, sed etiam 
omnes alias scientias humanas attigit atque illustravit, quae hodie natu- 
rales vocantur. Imprimis iam Bartholomaeus Lucensis, coaevus, episcopus 
Torcellanus, affirmavit Albertum, quod ad scientias universas excolendas 
et docendi methodum attinet, inter doctores maxime excelluisse. Re 
quidem vera Alberti Magni operum paene innumerorum titulos iam inspi- 
cienti subito evidenter apparet, nullam particularem scientiam effugere 
ingenium eius, cum de astronomia, cosmographia, meteorologia, clima- 
tologia, physica, mechanica, architectura, chimia, mineralogia, anthro- 
pologia, zoologia et botanica luculentissime disseruerit. Quibus insuper 
scriptis varia de practicis artibus opera, utpote de texendi, navigandi 
peritia, sicut etiam de agricultura hisque similibus sunt adiungenda. 

Constanti autem mentis intentione Magnus Albertus, sicut verus 
doctor catholicus, nou sistit in huius mundi adspectabilis contempla- 
tione, prout modernis rerum :.aturalium investigatoribus quam frequenter 
accidit; sed ad spiritualia et supernaturalia ascendit, omnium scientiarum 
concordem, iuxta tamen subiecta varie sibi subordinata, coordinationem 
statuens, ab inanimatis ad viventia, a viventibus ad spirituales crea- 
turas, a spiritibus ad Deum mire progrediens. 


1 Corinth., XII, 15. 

Et re vera Deus ipse, omnium bonorum munificentissimus Dator, 
Albertum indole atque necessariis auxiliis ad tantum opus perficiendum 
ditaverat. Ipsi enim inerat veritatis insatiata cupiditas, indefessa ad res 
naturales attentio earumque investigatio, imaginatio fervida simul cum 
firma memoria, erga sapientiae antiquae monumenta amor, et praecipue 
religiosa mens qua admiranda Dei sapientia, in ipsis creaturis relucens, 
clare percipitur. Unde sacer Psaltes ad Dei laudem omnia mundi elementa 
invitabat, et in Job sicut et in libro Sapientiae atque in Ecclesiastico ad 
munificentissimum talium bonorum Largitorem benedicendum et exal- 
tandum Spiritus Sanctus homines impellit. 

Hoe autem potissimum est mentione dignum, quod veteris quemque 
sapientiae florem laboriosissimo studio ipse collegit, et quidquid veritatis 
humana ratio innata vi acute investigaverat, expurgatis quidem erro- 


Tribus, subtiliter meditatus est, atque ad fidei veritatem illustrandam 


eamque a variis impugnationibus tuendam saepe feliciter adhibuit. Quod 
praecipue subsidium ex Aristotelis operibus, quae tunc temporis latius 
evulgari in Europa coeperunt, aptissime deprompsit. Falsis namque Ari- 
stotelismi interpretationibus reiectis, impendens catholicae doctrinae 
periculum non solum ipse propulsavit, sed veteris philosophiae telum ex 
hostium manibus veluti ereptum ad revelatae veritatis defensionem valide 
retorsit. Eo igitur praeprimis auspice, Scholastica, sanioris Aristotelismi 
genuinis thesauris sibi additis, expeditiorem viam inivit- ut miram quae 
adest rectae rationis cuni fide cohaesionem maiore luce illustraret. Al- 
berto praeeunte Thomas deinde Aquinas, dilectus eius discipulus, perennis 
philosophiae culmina atque altissimos sacrae Theologiae vertices felici 
ausu conscendit. 

Itaque eius labore et opera, philosophia tota, sed praecipue Aristo- 
telica, Theologiae christianae validum quidem et aptissimum instru- 
mentum sub revelationis supernaturalis lumine evasit. 

Hoc enim supremum et constans fuit totius vitae intellectualis Alberti 
propositum; quare quidquid veri, quidquid pulchri, quidquid sublimis, 
in ethnicorum sapientia invenitur, discere et ipsi Creatori, qui est prima 
Veritas, summa Pulchritudo et essentialis Perfectio, offerre et fere con- 
secrare voluit. Sicque Albertus vincula disrupit, quibus naturalis scientia 
in gentilium, mahumetanorum ac iudaeorum potestate tenebatur, vel 
a@ quibusdam tune temporis piis hominibus, ob abusus qui irrepserant, 
cum diffidentia quadam respiciebatur, quasi magnum pro fidelibus peri- 
culum in seipsa occultaret. Verus Theologus nullum ipse damnum in natu- 
rae vel naturalis rationis operibus recte investigatis pertimuit, cum eadem — 
ipsius Creatoris lumen in se ferant. 

Ita inter medii aevi Doctores, praecipue Albertus sui temporis scholis 
scientificae antiquorum culturae divitias, modo vere organico, in sua 
magna encyclopaedia, quae ab infimis notionibus usque ad sacram Theo- 
logiam extenditur, ezregie transmisit. Nil mirum igitur, si apud antiquos 
in confesso sit, Albertum Magno’ « totum scibile scivisse, nullum doctrinae 
genus ignorasse» (Pius II) «ae sui temporis stuporem et miraculum 
congrue dici posse» (Ulricus de Argentina). Nil mirum etiam eumdem 
apud antiquos «Doctoris universalis » titulum et « philosophorum omnium 
totius christianitatis solis praeclarissimi » (Henricus dé Hervodia) famam 
fuisse adeptum. 

His autem encomiis viri docti, etiam acatholici, nostrae aetatis suffra- 
gari non dubitant, dum in eo maximum totius medii aevi naturalium 
rerum investigatorem extollunt. Ex quibus opportune quidam scriptor 
eximius Albertum vocat «studii naturalis in Occidente antesignanum 
perspicacissimum, qui primus religioni christianae adsimilavit atque 
iniunxit sublimes illos Graecae sapientiae fontes, qui primus naturalem 
historiam doctrinae ecclesiasticae parem posuit, qui primus res naturales 
germanicas ex arte descripsit, qui primus rerum creatarum formas ad 
rationes morphologicas revocare conatus est, denique gui primus atque 
unus historiam totius naturae per omnes explicuit partes » (Carolus 
Jessen). 

Praeterea hune sibi vindicavit nonorem, quod neque in philosophia 
nec in Theologia nec in Scripturarum interpretatione fere ullus alius 
doctor, excepto Sancto Thoma exstitit, qui tantam auctoritatem sibi 
comparaverit. Nimis utique longum est Alberti Magni pro theologicae 
scientiae incremento merita ostendere et enucleare. 

Ut enim Theologiae operam navaret, animus ipse suus eumdem im- 
pellebat. Auctoritatem, quam in re philosophica sibi comparaverat, mi- 
rum in modum amplificavit, cum, ut diximus, philosophia, ad Theologiam 
scholastico systemate recte explanandam, velut instrumento usus est. 
Quapropter et ipse huius quoque Theologiae methodi prae primis auctor 
dicitur, quae in Christi Ecclesia ad nostram usque aetatem clericis regula. 
ac norma tutissima permansit. 


Beati Alberti theologica opera amplissima, sicut et perspicua eius in 
Sacra Scriptura commentaria, nedum lucidissimam mentem ac profundam 
de catholica doctrina cognitionem, verum etiam tam suavem pietatem 
animasque Christo adiungendi vehemens desiderium produnt, ita ut 
procul dubio Sanctum de rebus sanctis disserentem in istis operibus sum- 
mopere dignoscamus. 

Hic recolere praestat eius Summam Theologicam, quae pietatem ac 
sapientiam pariter redolet; Commentarium in Evangelium Sancti Lucae, 
quod eum sacrae paginae peritum interpretem ac securum demonstrant; 
dulces suavesque Tractatus de laudibus Beatae Virginis, in quibus eius 
amor affectusque ardentes erga Dei Matrem panduntur; scripta illa incom- 
parabilia De Sacrosancto Altaris Sacramento, in quibus ipse sinceram 
suam fidem in Deum et fervidam devotionem in divinae Incarnationis 
mysterio colendo luculenter ostendit. Mysticae denique elucubrationes 
commemorandae sunt, ex quibus eum per Spiritus Sancti gratiam ad 
infusae contemplationis altitudinem elevatum comperimus, et ex quibus 
saeculo decimo quarto in Germania mystice vivendi normam principium 
et originem duxisse conspicimus. . 

Omnia denique ista Alberti auctoritatis in theologica scientia monu- 
menta sunt numquam interitura. Quinimo et cum Praedecessore Nostro 
f, r. Leone XIII de tota Alberti Magni doctrina iure affirmare possu- 
mus: «Quamquam post Alberti aetatem incrementa cuivis scientiarum 
generi complura attulit dies, eius tamen vis et copia doctrinae, quae 
Thomam aluit Aquinatem et aequalibus eorum temporum miraculo fuit, 
non potest vetustate ulla consenescere ». 


Quae hucusque diximus sufficiant ad magnitudinem aliquatenus 
adumbrandam tum eximiae sanctitatis vitae, tum mirabilis Alberti doc- 
trinae, qui, post tot ac tatitos labores in vinea Domini exantlatos, de Ec- 
clesia catholica omni ex parte optime meritus, die decimaquinta mensis 
Novembris anno millesimo ducentesimo octuagesimo hanc peregrinatio- 
nem placidissime deseruit, ut beata aeternitate frueretur. 

At post tanti luminis occasum numquam tamen eiusdem splendidus 
fulgor defecit. Albertus Magnus revera in Christi Ecclesia adhuc illucescit 
scientiae suae eminentia; illucescit vitae sanctitate virtutibus omnibus 


adornata; illucescit et prodigiorum fama quae in vita et post mortem ab 


ipso patrata fide digni scriptores omni quidem tempore asserunt, ita ut 
et Nos cum Sancto Petro Canisio, Ecclesiae Doctore, qui illum Germaniae 
lumen appellat, hoc de Alberto Magno affirmare possimus: « vitae munditia, 
sapientia et sublimibus scientiis excellens » fuit... «Honorem eius et san- 
etitatem Dominus Deus plurimis miraculis ostendit ». 

Nemini igitur mirum videatur, quod Beato Alberto, post eius mortem 
ecclesiasticus ac publicus cultus tributus est, cuius manifestationes et 
praerogativae tot sunt ac tanti momenti. Et in hoc laetamur, quod plures 
Praedecessores Nostri, «attontis Beati Viri in Ecclesiam praeclaris meritis » 
(Clemens X), ad eius cultus extensionem pretiosos contulerint favores. 

Innocentius nempe VIII anno millesimo quadringentesimo octuagesimo 
quarto Fratribus Ordinis Praedicatorum Coloniensibus ac Ratisbonensi- 
bus, ut in Beati Alberti honorem altaria erigerent ac festum liturgicum 
peragerent, benigne concessit; quae concessio beatificationi vere aequi- 
valet. Gregerius XV autem privilegium hoc cathedralis Ratisbonensis 
Capitulo et clero anno millesimo sexcentesimo vigesimo secundo vivae 
vocis oraculo tribuere dignatus est. Urbanus VIII Beati Alberti litur- 
gicum festum civitati Lauingae anno millesimo sexcentesimo trigesimo 
primo indulsit ac postea, anno millesimo sexcentesimo trigesimo quinto 
Romanorum Imperatore instante, ad totius Germaniae Fratres Praedi- 
eatores extendit. Alexander VII idem indultum Fratribus eiusdem Ordinis 
in ditione Veneta degentibus anno millesimo sexcentesimo sexagesimo 
quarto elargitus est; ac denique Clemens X, anno millesimo sexcente- | 
simo septuagesimo benigne annuit, ut in toto Praedicatorum Ordine 
Festum Beati Alberti Magni cum Officio et Missa solemni ritu quotannis 
in perpetuum perageretur. Praeterea Pius IX toti archidioecesi Colo- 
niensi anno millesimo octingentesimo quinquagesimo sexto sub ritu semi- 
duplici huiusmodi festum, postea anno millesimo octingentesimo septua- 
gesimo ad ritum duplicem elevatum, celebrari permisit. Tribus post 
annis idem Pontifex in ecclesia 8. Elisabeth prope Curiam Riariam quon- 
dam exstante, in qua catholicorum virorum Germanicae nationis societas 
in Urbe erat constituta, ut Missa de Beato Alberto Magno a sacerdotibus 
ibi celebrantibus legeretur, indulsit. Postremis hisce temporibus autem 
aliis Germaniae dioecesibus, uti Monacensi, Frisingensi, Friburgensi, Ratis- 
bonensi, Augustanae, Herbipolensi et Rottemburgensi, et, in Gallia, Pari- 
siensi archidioecesi liturgicum B. Alberti festum indultum est, Nec obli- 
vioni relinquendum est quod indulgentia plenaria in eiusdem festo hac 
illac, immo hac ipsa in Urbe, a nostris Praedecessoribus gratiose concessa 
est; neque etiam praetereundum de quodam templo Rigae in Sancti Alberti 
honorem dedicato, sicuti etiam de plenaria indulgentia in perpetuum pro 
idem templum visitantibus ex benigna largitione a Leone XIII. 


Quare nil mirum, quod ob tantam huius viri sanctitatis doctrinaeque 
praestantiam, de eius canonizatione ac etiam de Ecclesiae Doctoris titulo 
pro eo ab Apostolica Sede obtinendo iampridem cogitatum est. Praecipue 
vero post sacri ipsius corporis solemnem translationem, anno millesimo 
quadrigentesimo octuagesimo tertio peractam; et iterum ac ardentius sub 
sub saeculi xv initio, saepe ad hoc impense adlaboratum est; quod tamen 
propter bellorum calamitates, et commercii epistolaris cum hac Romana 
Curia difficultatem, ad felicem exitum pervenire nequivit. 

Piissimum itaque ac saeculare votum solvere cupientes Sacrorum Ger- 
maniae Antistites, Concilii Vaticani tempore, Beati Alberti Magni causam 
reassumendam instanter ab hac Apostolica Sede efflagitarunt; sed ob notas 
Ecclesiae procellas, sive in Italia sive in Germania exortas, expleri hae 
preces nullimode valuere. 

Denuo, solemni modo, diebus nostris 8. R. E. Cardinales, Patriarchae, 
Archiepiscopi, Episcopi Praelatique quam plurimi ex omnibus orbis parti- 
bus, simul ac Abbates et religiosarum Sodalitatum Praesides, praecipue 
Studiorum Universitates ac Facultates, Seminaria et collegia, virorum 
doctorum Societates, totius Germaniae catholicae viri ac mulieres nobili- 
tate, scientia ac in rei publicae administratione praestantes, instantissime 
supplices Nobis preces porrexerunt, ut Beatum Albertum Magnum Sancto- 
rum aureola Doctorisque Ecclesiae titulo decoraremus. 

Rem itaque, profecto votis quoque Nostris consentaneam, mature 
perpendendam duximus, eo vel magis, quod Alberti Magni glorificatio ad 
animas suavissimo Christi iugo aptius subiiciendas hodie praecipue oppor- 
tuna videatur. 


Albertus Magnus talis quidem est Sanctus, in cuius exemplum aetas 
nostra, pacem ardenter quaeritans et a scientiae inventis mira sibi repro- 
- mittens, intentis oculis maximo cum emolumento intueri potest. Quamvis 
enim hodie populi omnes pacem vehementer exoptant, tamen de ratione 
et via ad eam consequendam aptioribus minime conveniunt: imo ipsa verae 
pacis fundamenta, iustitiam scilicet et caritatem, reapse praetermittunt. 
Ad Sanctum igitur Albertum Magnum confidenter respiciant omnes. Ipse 
namque totis visceribus adhaesit gloriosissimo Deo, qui utique non est 
dissensionis Deus, sed pacis,* illius nempe pacis quae exsuperans omnem 
sensum fidelium corda et intelligentias custodit.? Hic Albertus, qui in vita 
sua ad pacis foedera inter civitates et principes, populos singulosque homi- 
nes ineunda felici exitu strenue adlaboravit, perfectum nobis veluti typum 
exhibet arbitri pacis, pro ea qua pollebat ad conciliandos animos auctori- 
tate, ex eius doctrinae et sanctitatis fama profecta una cum tanta digni- 
tate personae, sacro sacerdotii charactere nobilitata. Equidem ille in se 
vividam expressit Christi Salvatoris imaginem, qui Princeps Pacis in Sacris 
Litteris salutatur. 

Scientia quoque quam maxime ad pacem stabiliendam conducit, si 
rectae vero rationi ac fidei supernaturali subiiciatur. Quae quidem subiectio 

ad ipsius scientiae nobilitatem, soliditatem ac veritatem omnimode fir- 
mandam necessaria videtur. At quam frequenter nostra praecipue aetate 
subiectio huiusmodi in investigationibus scientificis negligatur ac despicia- 
tur plane compertum est. Immo contra fidem rectamque rationem ipsa 
quidem adhibetur scientia; quae, Deo scientiarum Domino derelicto, suis 
tantum viribus confidens, in illum numquam satis deplorandum materiali- 
smum procul) dubio incidit, qui, neminem latet, profecto morum dissolu- 
_tionis totque in re oeconomica malorum causa est, quibus fere totius orbis 
populi infeste pervertuntur acriterque cruciantur. In Alberto Magno autem 
scientiae humanae divinaeque radii mirabiliter conveniunt, ac circa ipsum 
lucentem aureolam efformant. 

Ipse suo praeclarissimo exemplo omnes admonet, inter scientiam et 
fidem, veritatem inter et bonum, inter doctrinam et sanctitatem, nullam 
_exsistere oppositionem, intimam potius cohaesionem adesse. Ita etiam, 
sicuti Sanctus Hieronymus e deserto, ipse Albertus suis mirabilibus scriptis 
tamquam potenti voce, fortiter conclamat atque uberrime demonstrat, 
scientiam veri nominis et fidem vitamque ex fide sancte actam concorditer 
in hominibus vigere posse, immo debere, cum fides supernaturalis comple- 
mentum perfectionemque scientiae validissime communicet. 

Neque enim, ut athei diebus vel nostris circumferunt, per christianam 
disciplinam et christianae perfectionis studium destruuntur vel franguntur 
hominis indoles aut robur voluntatis, civilis actuositas, humani ingenii 
nobilitas; sed contra evincitur gratia naturam perficere, eamque evolvere 
evehere ac mire nobilitare. 


Quibus omnibus mature perpensis, quo Magnus hic Albertus iure meri- 
toque Sancti appellatione honoribusque ab omnibus christifidelibus magis 
magisque colatur, idemque, veluti lucerna super candelabrum posita, in 
universa Ecclesia clariore luce elucescat, ac ita illud suppleremus quod ad 
eiusdem Alberti gloriam adhuc deesse videretur, desiderium quoque No- 
strum in dies succrescens, per aequipollentem canonizationem, tandem 
explendum duximus. 

Cum igitur ad tantum eventum tempora nostra satis matura videantur, 
cumque in hoc negotio omnes conditiones reperiantur ab antiquissimo 
Ecclesiae usu ac iure in similibus adiunctis requisitae, specialem normam 
viamque adhibere decrevimus, quam plures Praedecessores Nostri iam pro 
aliorum Servorum Dei canonizatione nonnumquam adhibendam censue- 
runt. 


Itaque rem totam SS. Rituum Congregationi expediendam commisimus; 
ac proinde dilecti filii Nostri S. R. E. Cardinales eidem Sacrae Congrega- 

tioni praepositi, in ordinario coetu die decima quinta mensis huius Decem- 
bris habito, audita dilecti filii Nostri Francisci Cardinalis Ehrle, Causae 
Ponentis, relatione; attenta historicae Sectionis de vitae sanctitate Beati 
Alberti et de cultus legitimitate eidem exhibiti inquisitione ex officio 
peracta; nec non sententia, scripto data, pariter ex officio, a duobus doctis 
viris, in operibus eiusdem Beati apprime versatis, super eius doctrina; 
audito quoque Officialium eiusdem Sacrae Rituum Congregationis Praela- 
torum voto, momentis omnibus sedulo perpensis, matureque discussis, 
unanimi consensu quotquot frequentes aderant, Nobis consulendum pro 
gratia concedenda censuerunt. Nos autem, die sequenti, idest hodie, de 
his omnibus relatione attente audita per dilectum filium Salvatorem 
Natucci, Fidei Promotorem generalem, Nobis exhibita, in omnibus an- 
nuentes, Sacrae Congregationis votum libentissime excipiendum duximus. 
Suprema itaque Nostra Apostolica auctoritate praecipimus, ut Sancti 
Alberti Magni festum cum Officio et Missa de Confessore Pontifice, addito 
Doctoris titulo, sub ritu duplici minori, die eius natali, hoc est die decima 
quinta mensis Novembris, in universa Ecclesia singulis annis celebretur. 

Quamplurimae ergo benignissimo Deo gratiae agantur, qui mirabili 
suae Providentiae consilio, per humilitatem Nostram coram militanti 
Ecclesia, Alberti Magni gloriam perficere dignatus est, ipsum nostra potis- 
simum aetate veluti «lucernam luminosam corpus totius Ecclesiae tam- 
quam sidus matutinum sua fecunditate illustrantem » 1 ostendens, qui vere 
non soli sibi laboravit, «sed omnibus exquirentibus veritatem ». * 

Adsit igitur Sanctus Albertus Magnus adprecator, qui sapientiam vir- 
tutemque a prima inventute exquirens, iugum Domini libenter ferens, 
instar Pauli Apostoli nihil sanctius habuit quam in captivitatem redigere 
omnem intellectum in obsequium Christi. * 


Omnibus itaque, quae inspicienda erant, bene perpensis, certa scientia, 
apostolicae auctoritatis Nostrae plenitudine, omnia et singula quae supra 
diximus confirmamus, roboramus, iterum statuimus ac praecipimus uni- 
versaeque Ecclesiae catholicae denunciamus; mandantes ut earumdem 
praesentium transumptis sive exemplis, etiam impressis, manu tamen 
alicuius Notarii Apostolici subscriptis et sigillo munitis, eadem prorsus 
tribuatur fides, quae hisce Nostris Litteris haberetur si exhibitae vel osten- 
sae forent. Si quis vero has Litteras Nostras declarationis, decreti, mandati, 

et voluntatis, infringere vel ausu temerario contraire aut attentare prae- 
sumpserit, indignationem omnipotentis Dei et beatorum Petri et Pauli, 
Apostolorum Eius, se noverit incursurum. 

Datum Romae, apud Sanctum Petrum, anno Domini millesimo non- 
gentesimo trigesimo primo, die decima sexta mensis Decembris, Pontifica- 
tus Nostri anno decimo. 


PIUS, Catholicae Ecclesiae Episcopus. 


Fr. ANDREAS Carp. FRUHWIRTH CAMILLUS Carp. LAURENTI, 
Cancellarius S. R. E. S. R. C. Praefectus. 


Vincentius Bianchi-Cagliesi, Joseph Wilpert, Dec. Coll. Prot. Ap.licorwm. 
Cancellariae Apost. Regens. Alfonsus Carinci, Protonotarius Ap.licus. 


Can. Alfridus Liberati, Canc. Apost. Adiutor a studiis. 
Georgius Stara Tedde, Canc. Apost. Adiutor a studiis. 


EXPEDITA 


die trigesima mensis Decembris, anno decimo 
Atrripus Marini, Plumbator. 


Reg. in Canc. Ap. vol. XLV, n. 3. - M. Riggi. 

CONSTITUTIO APOSTOLICA 


INDICITUR SACRA PASTORALIS VISITATIO APOSTOLICA IN URBE 


PIUS EPISCOPUS 


SERVUS SERVORUM DEI 
UNIVERSO CLERO 
POPULOQUE ROMANO 
SALUTEM ET APOSTOLICAM BENEDICTIONEM 


Cum providentissimus Deus rebus omnibus atque inceptis, quae ab 
inito Pontificatu pro fidelium salute ex animo gerenda suscepimus, auxi- 
lium nullo non tempore benigne tulerit atque incrementum dederit, auspi- 
cium inde sumimus fore ut, quod aggressuri sumus magni profecto pon- 
deris negotium, id quoque praesenti ope sua ad felicem exitum adducat. 
Siquidem de caussa acturi sumus, quae cum spirituali Romanae Ecclesiae 
utilitate coniungitur quam maxime; Romanae Ecclesiae dicimus, cuius 
Nos cum episcopali munere fungamur, idcirco et Beati Petri Cathedram 
obtinemus et dominici gregis universi gubernacula tractamus. 

Nobilissimam hanc catholici orbis partem, quam paene infinita mar- 
tyrum multitudo cruoris sui purpura decoravit, quamque tam eximia 
sapientiae sanctitudinisque lumina per saeculorum decursum coulustra- 
runt, Nos quidem, ut omnes norunt, veluti in oculis ferimus paternaque 
voluntate Nostra complectimur. 

Quapropter, ut optatissimum Iesu Christi Regnum, e quo in mortalium 
animos profluit veri nominis pax atque iustitia, hac alma in Urbe potis- 
simum in exemplum omnium constabiliatur atque triumphet, ut scilicet 
in sacro laicorumque ordine catholica fides magis magisque revirescat, 
christiana virtus adaugeatur, ac divina conroboretur caritas, quod Deces- 
sores Nostri opportuno tempore fecerunt, id Nos renovandum putamus; 
videlicet pastoralem Romanae Ecclesiae visitationem suscipiendam decer- 
nimus, eamque ad maiorem Dei gloriam et ad catholici nominis emolumen- 
tum per praesentes Litteras indicimus. Quae a sacrosancta Lateranensi 
Basilica, ut fas est, inchoabitur; in ceteris postea tam patriarchalibus, 
quam conlegiatis ac paroecialibus.aedibus earumque Capitulis et perso- 
nis, itemque in monasteriis, in religiosis domibus, in conlegiis, piis soda- 
litatibus, aliisque locis ecclesiasticae potestati subiectis peragetur. 

Nobis profecto in votis est sacram huiusmodi Visitationem per Nosmet- 
ipsos instituere atque perficere; at quandoquidem instantia quotidiana ac 

sollicitudine omnium Ecclesiarum praepedimur, Decessorum Nostrorum 
vestigiis inhaerentes, dilecto filio Nostro Francisco 8. R. E. Presb. Card. 
Marchetti Selvaggiani, pro eo, quo fungitur, Nostri in Urbe Vicarii gene- 
ralis munere, hoc tanti momenti negotium committere statuimus; quem 
proinde eligimus ac deputamus ut hance Visitationem Nostro nomine No- 
straque auctoritate exsequatur eique praesit; quique in hoc obeundo mu- 
nere a venerabili fratre Iosepho Palica, Archiepiscopo titulari Philippensi 
atque in Urbe Vicesgerente, adiuvabitur. 

Volumus praeterea ut idem dilectus filius Noster Franciscus 8. R. E. 
Presb. Card. Marchetti Selvaggiani, aliquot alios etiam Antistites seu 
Praelatos, aliosque e clero saeculari vel regulari sacerdotes, doctrina ac 
rerum usu praestantes, sibi adsciscat, qui eum hac in re opportune adiu- 
vare valeant, et quibuscum, tamquam ab se delegatis, eas omnes facul- 
tates, tam per modum actus, quam habitualiter communicare queat, 
quas per Apostolicas Litteras in forma Brevis largituri sumus. 

Quae vero, in tanto opere peragendo, maioris ponderis res procul dubio 
occurrent, Nos, derogantes, quatenus opus sit, contrariis quibuslibet 
constitutionibus, ordinationibus ac dispositionibus specialissima etiam 
mentione dignis, has volumus ad Nosmet ipsos directo referri, ut ea decer- 
nere possimus, quae magis expedire in Domino iudicaverimus. 

At quoniam « omne datum optimum, et omne donum perfectum desur- 
sum est, descendens a Patre luminum », ! cupimus ut publicae in hane 
rem habeantur in patriarchalibus Basilicis aliisque templis supplicationes 
prout ab eodem dilecto filio Nostro, sacra vice Urbis Antistite, opportuno 
tempore statutum erit. 

Atque omnino confidimus clementissimum Deum Nostris hisce indu- 
striis Nostrisque studiis benigne adfuturum; deprecantibus quidem Dei- 
para Virgine Maria, cuius divinae maternitatis munus per elapsum annum 
— millesimum ac quingentesimum ab Ephesina Synodo celebrata — pecu- 
liari cultu christifideles omnes prosecuti sunt, itemque beatis Apostolis 
Petro et Paulo, aliisque Caelitibus, qui sua ope suoque saree almam 
hane Urbem protegunt atque tuentur. 

Placet denique apostolica ea mutuari verba, quibus Decessor Noster 
f. r. Pius X hac in eadem caussa usus est: « Hortamur... romanum cle- 
rum et populum ne in vacuum gratiam Dei recipiant; sed, optatis Nostris 
studiosissime obsecundantes, ad felicem exitum sacrae Visitationis, pro 
sua quisque conditione, adlaboret. Utinam, emendatis moribus, aucta 
sacrarum aedium reverentia, festis diebus sancte servatis, omnique vir- 

tutum genere exculto, Urbs, quae Petri Sede illustratur, sit universo ter- 
rarum orbi dux et magistra sanctitatis! » 1 

Datum Romae apud Sanctum Petrum, die sexta mensis Ianuarii, 
in festo Epiphaniae Domini, anno millesimo nongentesimo, trigesimo se- 
eundo, Pontificatus Nostri decimo. 


Fr. ANDREAS Carp. FRUHWIRTH E. Carp. PACELLI 
Cancellarius S. R. E. a Secretis Status. 


Dominicus Jorio, Protonotarius Apostolicus. 
Alfonsus Carinci, Protonotarius Apostolicus. 
Loco +4 Plumbi 


Reg. in Cancellaria Apostolica, Vol. XLV, n. 15. - M. Riggi. 


LITTERAE APOSTOLICAE 


AD EMUM P. D. FRANCISCUM SANCTAE ROMANAE ECCLESIAE TITULI SANCTAE 
MARIAE NOVAE, PRESBYTERUM CARDINALEM MARCHETTI SELVAGGIANI, 
IN URBE EIUSQUE DISTRICTU VICARIUM IN SPIRITUALIBUS GENERALEM: 
AMPLISSIMAE FACULTATES PRO PASTORALI APOSTOLICA VISITATIONE 
URBIS CONCEDUNTUR. 


PIUS PP. XI 


Dilecte fili Noster, salutem et apostolicam benedictionem. — Ut hac 
Alma in Urbe, quae Nobis divina Providentia peculiari modo commissa 
est, Iesu Christi regnum, pax et iustitia augeantur, in eademque commo- 
rantes christifideles divina corroborentur caritate, religiosisque auxiliis 
opportunis apte ac tempestive adiuventur, Litteris Apostolicis Nostris 
Cum providentissimus Deus die VI huius mensis Ianuarii sub plumbo editis, 
pastoralem Visitationem hac Alma in Urbe .eiusque districtu indiximus. 
Tibi vero, dilecte fili Noster, cum Nos prohibeant continentes Ecclesiarum 
omnium cura ac sollicitudo ut per Nosmetipsos sacram huiusmodi Visita- 
tionem instituamus ac perficiamus, magni momenti munus eiusdem Visi- 
tationis Nostro nomine peragendae in Domino committendum decrevimus. 
Ne quid tamen frugiferum huiusmodi tuum ministerium impediat, immo 
ut tibi, dilecte fili Noster, praesto sint omnia quae ad illud sancte ac feli- 
citer obeundum conferre possint, vestigiis Decessores Nostros Romanos 

Pontifices secuti, te peculiaribus facultatibus instructum volumus, quas 
hisce Litteris Apostolicis in forma Brevis nunc tibi, dilecte fili Noster, 
largimur; nimirum: 

I. Mandata quaecumque circa ipsam Visitationem, eaque durante 
etiam vivae vocis oraculo, per te, dilecte fili Noster, a Nobis accepta, illis, 
ad quos ea res pertinet, referendi vel oretenus per Nos ordinata mandandi, 
quibus relationi tuisque mandatis Nostro nomine editis plenam et indubiam 
adhiberi fidem firmiterque obtemperari tanquam Apostolicis Nostris man- 
datis volumus et iubemus. cea 

II. Decernendi, faciendi atque exsequi iubendi quaecumque mandata 
et praecepta, quae necessaria sint atque opportuna illis in rebus, quae 
visitationis praeparatiouem, statum, progressum exsecutionemque con- 
cernunt. 

III. Personas quaslibet, tam ecclesiasticas saeculares et regulares 
euiusvis Ordinis atque Instituti, quam laicas, ad Te vocandi et ad perso- 
naliter coram Te comparendum citandi opportunisque iuris et facti reme- 
diis compellendi pro rebus et negotiis, quae ad Visitationem pertineant. 

IV. Personas easdem et tanquam principales et tanquam testes, seu 
tanquam principales quoad se et tanquam testes quoad alios, examinandi, 
atque ut veritati testimonium perhibeant admonendi atque etiam cogendi, 
iuramenta eis deferendi et ab ipsis exigendi ac recipiendi secundum prae- 
scriptum sacrorum canonum, recusantes vero per ecclesiasticas censuras 
aliasve poenas tibi benevisas compescendi. 

V. Libellos supplices ac memorialid, quae etiam Nobis inscripta et 
directa sint, atque instructiones, relationes, delationes, querelas, etiam 
secretas, contra quascumque personas accipiendi et Nobis referendi, seu 
alias, prout rerum personarumve qualitas requiret, iuxta ordinationes 
Nostras, ex auctoritate tibi tradita providendi. 

VI. Congregationes faciendi aliquarum personarum, quae tibi in con- 
silium super praemissis adhibendae videbuntur, easdemque personas auc- 
toritate Nostra vocandi et cum eisdem de Visitationis negotiis tractandi, 
consultandi et deliberandi. 

VII. Unum sive plures officiales et ministros, quibus utaris in Visita- 
tionis opere, eligendi ac deputandi; electum sive electos removendi et 
alium sive alios subrogandi toties quoties tibi videbitur. 

VIII. Quotiescumque tibi, dilecte fili Noster, qui Nostro nomine Visi- 
tationem peragis eidemque praeesse debes, videbitur, iteratis vicibus qua- 
rumvis Almae huius Urbis, seu extra illam, intra tamen illius districtum 
consistentium ecclesiarum omnium, etiam quae ab ordinaria ipsius Urbis 
Vicarii iurisdictione exemptae sint, sublatis, ad hunc dumtaxat effectum, 

sacrae nempe Visitationis, abrogatisque quacumque veteri consuetudine 
sive Avostolicis constitutionibus, nec non universim quibuslibet iuribus 
privilegiisque speciali vel etiam specialissima mentione dignis, patriarcha- 
lium, conlegiatarum seu aliarum ecclesiarum, quae etiam Sanctae Romanae 
Ecclesiae Cardinalibus ratione tituli aut denominatione eorum Cardinala- 
tus et alias quomodolibet vel quavis causa sint subiectae, sive cuiusvis 
capellae vel Oratorii, nec non monasteriorum tam virorum quam mu- 
lierum, prioratuum, domorum et locorum saecularium, seu cuiuslibet 
Ordinis etiam mendicantium, Congregationis aut Instituti regularium, 
aut hospitalium quantumvis exemptorum, Nobisque et ,Apostolicae huic 
Sedi immediate subiectorum, et generaliter quorumcumque locorum atque 
operum piorum, quae quomodolibet nuncupata sint, et quocumque pri- 
vilegio, exemptione atque immunitate suffulta, etiam si de iis specifica. 
atque individua mentio habenda foret; eorumque Capitulorum, Conven- 
tuum, Universitatum, Seminariorum, Conlegiorum, Congregationum, Ar- 
chiconfraternitatum, Confraternitatum etiam laicorum, nulla quoque alia 
speciali Nostra exspectata ordinatione vel mandato, aut etiam requisito 
consensu vel licentia, Visitationem faciendi, utque illa et quaelibet illo- 
rum visitandi, inque illorum statum, formam, regulas, instituta, regimen, 
statuta, consuetudines, vitamque, ritus, mores, disciplinam, doctrinam et 
idoneitatem singularum personarum coniunctim vel divisim, et tam in 
capite quam in membris, nec non circa divinum cultum, religiosas func- 
tiones, ecclesiarum decorem, fructuum et redituum dispositionem, regu- 
larem Religiosorum tam virorum quam mulierum observantiam, aliaque 
omnia et singula ad actum huiusmodi Visitationis quomodolibet spectan- 
tia, diligenter inquirendi, et ad hunc effectum quaecumque illorum archiva, 
bibliothecas et quaecumque in illis continentur documenta atque instru- 
menta authentica, scripturas, libros rationum dati et accepti, computa et 
ratiocinia perlustrandi, inspiciendi, perscrutandi; praesertim vero Sanctis- 
simum Eucharistiae Sacramentum et sacras Reliquias nec non ea, quibus 
ipsum Augustissimum Sacramentum et sacrae Reliquiae ac res ad alia 
ecclesiastica Sacramenta pertinentes continentur, sacra vasa, pyxides, 
thecas, tabernacula; nec non indumenta, ornamenta atque instrumenta, 
utensilia et supellectilem ecclesiasticam etiam pretiosam diligenter accu- 
rateque inspiciendi, et ad praedicta exhibenda quascumque personas co- 
gendi et compellendi; atque in praemissis omnibus et singulis quaecumque 
correctione, emendatione et reformatione indigere cognoveris, corrigendi, 
emendandi et reformandi, uniendi, transferendi, in melius immutandi, 
processusque necessarios desuper faciendi, et Nobis referendi, seu iuxta 
ordinationes Nostras in hisce opportune providendi, mandata, decreta, 

statuta et ordinationes exsecutioni demandandi, et custodiri atque obser- 
vari praecipiendi, demum omnia alia et singula, quae huiusmodi Visita- 
tionis negotium, ulteriorem progressum, exsecutionem, et in ea facta et 
facienda mandata, decreta, statuta atque ordinationes concernunt et 
concernent, seu ad ea quomodolibet spectant et spectabunt, faciendi, 
gerendi, exsequendi, mandandi et ordinandi. 

IX. Contradictores et tibi, dilecte fili Noster, in praemissis inobedientes 
ac rebelles, eisque auxilium, consilium vel favorem publice vel occulte, 
directe vel indirecte quomodolibet praestantes, per suspensionem atque 
etiam per beneficiorum privationem et officiorum ecclesiasticorum, ac 
per censuras et poenas ecclesiasticas et temporales, aliaque opportuna iuris 
et facti remedia, appellatione postposita, compescendi. ; 

X. In Visitatione huiusmodi eum tenendi ordinem quem commodio- 
rem, utilioremque iudicabis, quin praecedentiam inter ecclesias, mona- 
steria et loca quaecumque per te visitanda servare adigaris. Nos enim ex 
hac agendi ratione nulli ecclesiae, monasterio vel loco, neque ulli Capitulo, 
Conventui, Confraternitati aut personae, tam coniunctim quam divisim, 
seu alias quomodolibet in aliquo etiam minimo quoad praecedentiam, cete- 
rasque praerogativas quascumque praeiudicari, aut quidquam novi iuris 
acquiri decernimus et declaramus. 

XI. Volumus autem ut documentis illis ac scripturis, quae de wbes 
gestis in Visitatione ab officialibus ad id legitime deputatis conficientur, 
eorundem officialium subscriptione signoque Visitationis munitis, plena 
atque indubitata fides nunc et perpetuis futuris temporibus tam in iudicio, 
quam extra illud, omnino habeatur, neque ad id probationis alterius admi- 
niculum requiratur. 

XIT. Quascumque querelas, accusationes, denunciationes contra quas- 
cumque personas tam ecclesiasticas sive saeculares sive regulares, quam 
laicas, cuiusque status, gradus, dignitatis ac praeminentiae exsistentes, 
recipiendi et audiendi, causasque exinde aut alias quomodolibet ex dicta 
Visitatione vel illius causa emergentes tam ecclesiasticas quam profanas 
ex officio audiendi, cognoscendi ac secundum mandata Nostra, seu alias, 
prout iustitia suaserit ac rationis ordo dictaverit, illas decidendi ac termi- 
nandi. Contra vero cuiuscumque criminis detectos dictae Visitationis 
occasione reos et delinquentes, eorumque complices ac fautores, cuius- 
eumque status, dignitatis, ordini et condicionis fuerint, per viam accusa- 
tionis etiam summarie, simpliciter ac de plano sine strepitu et figura 
iudicii, soli facti veritate inspecta, inquirendi et procedendi, reosque, 
prout canonicae requirunt sanctiones, puniendi; itemque contra inobe- 
dientes quoscumque censuris ac poenis ecclesiasticis animadvertendi, 

omni et quacumque appellatione postposita, omniaque in praemissis et 
circa tum necessaria tum quomodolibet opportuna faciendi, mandandi 
et exsequendi; etiam quae mentionem magis specialem requirerent et 
sub generali concessione non venirent, iis tamen limitibus servatis, quos 
tu ipse, dilecte fili Noster, adhibito Antistitum seu Praelatorum aut alio- 
rum consilio, praescribere iudicaveris, ac iugiter exceptis maioris momenti 
causis, quas Nobis referendas censueris. Utque vero liberius denunciatio- 
nes, querelae atque accusationes causaeque quaecumque ad dictam Visi- 
tationem pertinentes ab omnibus deferri possint, indulgendi ut nemo ex 
illis, qui quomodolibet in huiusmodi causis instituendis sive parandis aut 
decernendis partem habuerint, vel se ingesserint, ulla propterea poena vel 
censura seu molestia mulctari queat. 

XIII. Mandamus autem omnibus et singulis, ad quos spectabit, qua- 
cumque dignitate, auctoritate, potestate ac praeminentia fulgentibus, ut 
tibi, dilecte fili Noster, in praemissis omnibus ac singulis prompte pareant 
atque obediant; alioquin sententias seu poenas, quas rite tuleris seu sta- 
tueris in rebelles, ratas habebimus, ac faciemus, adiuvante Domino, usque 
ad satisfactionem condignam inviolabiliter observari. Non obstantibus 
ecclesiarum, monasteriorum, hospitalium, Ordinum, Congregationum, 
Archiconfraternitatum aliorumque locorum atque operum piorum huius- 
modi etiam iuramento, confirmatione Apostolica vel quavis firmitate alia 
roboratis, statutis et consuetudinibus etiam immemorabilibus, stabilimen- 
tis, usis et naturis ac stylo Curiae; privilegiis quoque, indultis, exemptioni- 
bus ac Litteris Apostolicis praemissis, et cuiusvis illorum, ac Superioribus 
et personis eorum quomodolibet nuncupatis et qualificatis, sub qui- 
buscumque verborum tenoribus ac formis et cum quibusvis etiam deroga- 
toriarum derogatoriis ceterisque efficacioribus, efficacissimis atque inso- 
litis clausulis et decretis irritantibus quoque in genere vel in specie, etiam 
motu proprio vel ad catholicorum Principum quorumlibet preces et instan- 
tiam, seu eorum contemplatione et intuitu, atque etiam consistorialiter 
seu alias quomodocumque et quandocumque concessis, confirmatis ac 
pluries innovatis. 

Datum Romae apud Sanctum Petrum, sub anulo Piscatoris, die x 
m. Ianuarii an. MDCCCCXxXxU, Pontificatus Nostri decimo. 


E. CARD. PACELLI, a Seeretis Status. 


} 

ACTA SS, CONGREGATIONUM 


SUPREMA SACRA CONGREGATIO 8. OFFICH 


DECRETUM 


DE CAUTIONIBUS IN MIXTIS NUPTIIS PRAESTANDIS 


Contingit aliquando mixta, quae vocant, matrimonia inter catholicum 
et acatholicum sive baptizatum sive non baptizatum contrahi, praestitis 
quidem requisitis cautionibus, eo tamen modo ac forma ut earum observan- 
tia, praesertim quod spectat ad catholicam prolis utriusque sexus educa- 
tionem, aliquibus in regionibus, adversantibus legibus civilibus, effica- 
citer urgeri non possit, imo tum a locali auctoritate laica tum a mini- 
stro haeretico, invitis quoque parentibus, facile queat impediri. 

Ne lex tam gravis, naturalis ac divini iuris, magno cum innocentinm 
animarum detrimento, frustrata maneat, Emi ac Revmi Diii Cardinales 
fidei ac morum integritati tutandae praepositi, in plenario conventu habito 
feria IV die 13 Ianuarii 1932, prae oculis etiam habentes recentes Ssmhi 
Domini Nostri Encyclicas Litteras, quarum initium Casti connubii, stricti 
sui muneris esse duxerunt, omnium Sacrorum Antistitum nec non paro- 
chorum aliorumque, de quibus in canone 1044, qui super mixtae religionis 
ac disparis cultus impedimentis dispensandi facultate aucti sunt, atten- 
tionem excitare et conscientiam convenire, ne dispensationes huiusmodi 
unquam impertiantur, nisi praestitis antea a nupturientibus cautionibus, 
quarum fidelem exsecutionem, etiam vi legum civilium, quibus alteruter 
subiectus sit, vigentium in loco actualis vel (si forte alio discessuri praevi- 
deantur) futurae eorum commorationis, nemo praepedire valeat, secus ipsa 
dispensatio sit prorsus nulla et invalida. 

Hance vero Emorum Patrum resolutionem feria v die 14 eiusdem mensis 
et anni Sshus D. N. Pius divinae Providentiae Pp. XI confirmavit et 
publici iuris fieri iussit, mandans ad quos spectat ut eam servent ac ser- 
vare faciant. 


A. Subrizi, Supr. 8. Congr. 8. Officii Notarius. 
L. S. 


‘ 

SACRA CONGREGATIO CONSISTORIALIS 


PROVISIO ECCLESIARUM 

Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 


29 Octobris 1931. — Metropolitanae Ecclesiae S. Pauli de Minnesota 
praefecit R. P. D. Ioannem Gregorium Murray, hactenus Episcopum 
Portlandensem. 

27 Novembris. — Cathedrali Ecclesiae Campecorensi, R. D. Aloisium 
Guizar, parochum ecclesiae cathedralis Chihuahensis. 

11 Decembris. — Metropolitanae Ecclesiae Quebecensi, R. P. D. Rode- 
ricum Villeneuve, hactenus Episcopum Gravelburgensem. 

16 Decembris. — Cathedrali Ecclesiae Aversanae, R. P. D. Carmelum 
Cesarano, hactenus Archiepiscopum-Episcopum Campaniensem, servato 
titulo Archiepiscopi ad personam. 

— Titulari episcopali Ecclesiae Nyssenae, R. D. Hadrianum Bernareggi, 
parochum 8. Victoris ad corpus, Mediolani, quem deputavit Coadiutorem 
cum iure futurae successionis R. P. D. Aloisii M. Marelli, Ep. Bergomensis. 

18 Decembris. — Cathefirali Ecclesiae Ibarrensi, BR. D. Alexandrum 
Pasquel, Decanum Capituli cathedralis [barrensis. 

— Cathedrali Ecclesiae Insulae Grandis, R. D. Stanislaum Bona, pa- 
rochum Sancti Casimiri in urbe Chicagiensi. 

— Cathedrali Ecclesiae Cliftoniensi, R. D. Guillelmum Lee, Praeposi- 
tum Capituli cathedralis Cliftoniensis. 

— Titulari episcopali Ecclesiae Miletopolitanae, R. D. Ambrosium 
Iacobum Moriarty, Vicarium generalem et Praepositum Capituli cathedra- 
lis Salopiensis, quem deputavit Coadiutorem cum iure successionis R. P. D. 
Hugonis Singleton, Episcopi Salopiensis. 

19 Decembris. — Metropolitanae Ecclesiae Florentinae, R. P. D. Eliam 
Dalla Costa, hactenus Episcopum Patavinum. 

11 Ianuariit 1932. — Titulari episcopali Ecclesiae Antipyrgensi, R. D. 
Ioannem Tchang, vicariatus apostolici de Chengtingfu sacerdotem, quem 
constituit Vicarium Apostolicum de Choashien in Sinis. 

12 Ianuarii. — Titulari episcopali Ecclesiae Mallotanae, R. P. Geor- 
gium Weld, 8. I., quem constituit Vicarium Apostolicum Guyanae An- 
glicae. 

ACTA TRIBUNALIUM 


SACRA ROMANA ROTA 


Citatio edictalis 


VRATISLAVIEN. 


NULLITATIS MATRIMONII (MALCZEWSKA-OLSZANSKI!) 


Cum ignoretur locus actualis commorationis Floriani Olszanski, in 
causa conventi, eumdem citamus ad comparendum, sive per se, sive per 
_ procuratorem legitime constitutum, in sede Tribunalis S. R. Rotae (Roma, 
via della Dataria, 94) die 26 Aprilis 1932, hora 12, ad concordandum 
de dubio disputando, vel infrascripto subscribendum, et ad diem desi- 
gnandam, qua habebitur Turnus Rotalis pro causae definitione: 


An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Floriani Olszanski curare 
debent, ut de hac edictali citatione ipse moneatur. * 


L. S. A. Wynen, Dec. Ponens. 


Ex Cancellaria Tribunalis S. R. Rotae, die 20 Ianuarii 1932. 
Adv. T. Tani, Notarius. 


* Etant inconnu le lieu de la demeure actuelle de Mr Florien Olszanski, dé- 
fendeur en cette cause, Nous le citons 4 comparaitre, par propre personne ou 
par un procureur légitimement constitué, au siége du Tribunal de la S. Rote 
Romaine (Roma, Via della Dataria, n. 94), le 26 Avril 1932, 4 12 heures, pour 
concorder ou souscrire le doute ci-dessous rapporté, et fixer le jour de la cause 
devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Mr Florien Olszanski, devront, dans la 
mesure du possible, l’avertir de la présente citation. 

DIARIUM ROMANAE CURIAE 


Lunedi, 16 Novembre 1931, la Santitaé di Nostro Signore 
ha ricevuto in solenne Udienza 8S. E. il Sig. Luiet Barrom, 
Inviato Straordinario e Ministro Plenipotenziario della 
Repubblica di Haiti, per la presentazione delle Lettere 
Credenziali. 


SACRA CONGREGAZIONE DEI RITI 


Martedi, 17 Novembre 1931, nel Palazzo Apostolico Vaticano, si é tenuta 
la Congregazione Particolare dei Sacri Riti, nella quale gli Emi e Rmi Signori 
Cardinali ed i Rmi Prelati Officiali, componenti la medesima, hanno dato il 
loro voto sopra le seguenti materie: 


1. Intorno alla validita del Processo Apostolico costruito nel vicariato 
apostolico di Hankow in Cina sopra un miracolo per la Causa di Beatifica- 
zione e Canonizzazione della Ven. Serva di Dio Maddalena Marchesa di Canossa, 
Fondatrice dell’ Istituto delle Figlie della Carita. 

2. Intorno alla validita dei Processi Ordinario ed Apostolico costruiti nella 
Curia Vescovile di Liegi per la Causa di Beatificazione e Canonizzazione della 
Ven. Serva di Dio Maria Teresa Hazé, Fondatrice e prima Superiora dell’ Isti- 
tuto delle Figlie della Croce. 

3. Intorno al culto, in ossequio ai Decreti di Urbano VIII non mai pre- 
stato al Servo di Dio Stefano Pernet, Sacerdote della Pia Societa degli Agosti- 
niani dell’Assunzione e Fondatore dell’ Istituto delle piccole Suore dell’ Assun- 
zione. 

4. Intorno al culto, come sopra, non mai prestato al Servo di Dio Giovanni 
Battista da S. Michele Arcangelo, Sacerdote professo della Congregazione dei 
Chierici Scalzi della Passione e Croce di Nostro Signore Gest Cristo. 

5. Intorno al culto, come sopra, non mai prestato alla Serva di Dio Fran- 
cesca Saveria Cabrini, Fondatrice e prima Superiora Generale delle Suore 
Missionarie del S. Cuore di Gesi. 

6. Finalmente intorno al culto, come sopra, non mai prestato alla Serva 
di Dio Paolina Maria Jaricot, Fondatrice delle Opere della Propagazione della 
Fede e del Rosario vivente. 


| 

Martedi, 24 Novembre 1931, presso |’ Emo e Reviho Signor Cardinale Ales- 
sandro Verde, Ponente della Causa di Canonizzazione del Beato Andrea 
Uberto Fournet, fondatore dell’ Istituto delle Figlie della Croce, dette Suore 
di S. Andrea, si é tenuta la Congregazione Antipreparatoria, per discutere su 
due miracoli che si asseriscono da Dio operati per intercessione del medesimo 
Beato, i quali vengono proposti per la sua Canonizzazione. 


Martedi, 15 Dicembre 1931, nel Palazzo Apostolico Vaticano si é tenuta 
la Congregazione Ordinaria dei Sacri Riti, nel quale al giudizio degli Emi e 
Revmi Signori Cardinali componenti la medesima, sono state sottoposte le 
seguenti materie: 


1. Concessione ed estensione alla Chiesa Universale dell’ Officio e Messa 
e del Titolo di Dottore in onore di Santo Alberto Magno Confessore, dell’Or- 
dine dei Predicatori e Vescovo di Ratisbona. 

2. Introduzione della Causa di Beatificazione e Canonizzazione del Servo 
di Dio Gennaro De Rosa, Sacerdote e Canonico Penitenziere maggiore della 
Chiesa metropolitana di Napoli. 

3. Concessione ed approvazione dell’ Officio e Messa in onore della Beata 
Vergine Maria di Czestochowa. 

4. Concessione ed approvazione dell’ Officio e Messa in onore dei Santi 
Giovanni de Brebeuf, Isacco Jogues e Compagni Martiri della Compagnia di 
Gesi. 

5. Concessione ed approvazione dell’ Officio e Messa in onore dei Beati 
Giovanni Fisher e Compagni Martiri Inglesi. 

6. Concessione ed approvazione dell’ Officio e Messa in onore del Beato 
Roberto Southwell e Compagni Martiri Inglesi della Compagnia di Gesu. 

7. Concessione ed approvazione dell’ Officio e Messa in onore del Beato 
Giovanni Felton, Martire. 

8. Concessione ed approvazione dell’ Officio e Messa in onore del Beato 
Baldassare da Chiavari, Sacerdote professo dell’ Ordine dei Frati Minori. 


Martedi, 22 Dicembre 1931, presso l’Emhho e Revmo Signor Cardinale Ales- 
sandro Verde, Ponente della Causa di Beatificazione e Canonizzazione della 
Ven. Serva di Dio Maria De Mattias, Fondatrice delle Suore del Preziosissimo 
Sangue di N.S. G. C., si é tenuta la Congregazione Antipreparatoria dei Sacri 
Riti, nella quale dai Revmi Prelati Officiali e dai Consultori teologi della mede- 
sima, si é discusso il dubbio sopra l’eroismo delle virti esercitate dalla stessa 
Ven. Serva di Dio. 


NOTA DELLE CONGREGAZIONI DEI SACRI RITI 
DA TENERSI NELL’ANNO 1932 


Congregazione generale sulle virti’ del Servo di Dio Vin- 
cenzo Pallotti. . 

Congregazione antipreparatoria sopra i miracoli della Beata 
Giovanna Antida Thouret. 

Congregazione generale sulle virti della Serva di Dio 
Assunta Pallotta. 

Congregazione antipreparatoria sopra i miracoli della Ven. 
Serva di Dio Maria di S. Eufrasia Pelletier. 

Congregazione ordinaria particolare. 

Congregazione antipreparatoria sopra i miracoli della Ven. 
Serva di Dio Vincenza Gerosa. 

Congregazione generale sulle virti della Ven. Serva di 
Dio Alice Le Clerc. 

Congregazione antipreparatoria sopra i miracoli de] Ven. 

- Servo di Dio Giuseppe M. Pignatelli. 

Congregazione ordinaria. 

Congregazione antipreparatoria sopra i miracoli della Ven. 
Serva di Dio Gemma Galgani. ‘ 

Congregazione generale sopra i miracoli del Ven. Servo 
di Dio Antonio M. Claret. 

Congregazione antipreparatoria sopra i miracoli della Ven. 
Serva di Dio Caterina Labouré. 

Congregazione preparatoria sopra i miracali del Beato 
Salvatore da Horta. 

Congregazione antipreparatoria. 

Congregazione preparatoria. 

Congregazione antipreparatoria. 

Congregazione ordinaria. 

Congregazione antipreparatoria. 

Congregazione preparatoria. 

Congregazione antipreparatoria. 

Cougregazione antipreparatoria. 

Congregazione preparatoria. 

Congregazione antipreparatoria. 

. Congregazione preparatoria. 
Congregazione antipreparatoria. 

DATARIA APOSTOLICA 


NOMINA 
Con Biglietto di Sua Eminenza Revma il Signor Cardinale Luigi Capotosti, 
Pro-Datario di Sua Santita, in data 5 Gennaio 1932, il Reviho P. Giovanni 
M. Restrepo, S. L., é stato nominato Teologo della Dataria Apostolica. 


SEGRETERIA DI STATO 


NOMINE 
Con Biglietto della Segreteria di Stato, il Santo Padre Pio XI, felicemente 
regnante, si é degnato di nominare: ; 


10 Novembre 1931. L’Illino e Reviho Monsig. Alberto Canestri, Canonista della 
Sacra Penitenzieria Apostolica. 

18 Dicembre » Il Revmho P. Emilio Hermann, S.I., Preside del Pontificio 
Istituto Orientale. 


ONORIFICENZE 


Con Brevi apostolici il Santo Padre Pio XI, felicemente regnante, si é 
degnato di conferire: 
La Commenda dell’Ordine Piano : 
21 Ottobre 1931. Al sig. Girolamo de Avellar Figueira de Mello (Brasile). 


La Gran Croce dell’ Ordine di S. Gregorio Magno, classe civile: 
2 Settembre 1931. A S. E. il marchese Edoardo Persichetti Ugolini di Castel 
Colbuccaro, dell’archidiocesi di Aquila. 
31 Ottobre » Al sig. conte Adeodato Hutten Czapski, dell’archidiocesi di 
Gnesna. 


La Placca dell’Ordine di S. Gregorio Magno, classe civile: 
2 Ottobre 1931. Al sig. comm. Luigi Gille, dell’archidiocesi di Malines. 


La Commenda con Placca dell’ Ordine di S. Gregorio Magno, classe ciwile : 
6 Settembre 1931. Al sig. Luigi Galata (Italia). 


La Commenda dell’ Ordine di S. Gregorio Magno, classe civile: 
28 Agosto 1931. Al sig. ing. Alfonso Cuomo, della diocesi di Nola. 
21 Ottobre » Al sig. Silvano Gerardy Capelle (Francia). 


Il Cavalierato dell’Ordine di S. Gregorio Magno, classe civile: 
Giugno 1931. Al sig. Carlo Grassi, del vicariato apostolico dell’Egitto. 
Luglio » Al sig. Giancarlo Scolari, dell’archidiocesi di Milano. 

1 Settembre 1931. Al sig. dott. Luigi W. Alland, della diocesi di Great Falls. 
2 - » Al sig. not. Enrico Soret, della diocesi di Autun. 

3 Settembre » Al sig. Elia Bayon, della medesima diocesi. 

1 Ottobre » Al sig. avv. Giuseppe F. Bartley, della diocesi di Peoria. 


7 - » Al sig. Livio Dassetto, della diocesi di Madrid. 
28 . » Al sig. Giorgio W. Schlindwein, della diocesi di Erie. 
» » » Al sig. Giovanni J. Meade, della medesima diocesi. 


La Commenda dell’Ordine di S. Silvestro Papa: 
27 Marzo 1931. Al sig. ing. Giosué Formenti, dell’archidiocesi di Milano. 
15 Ottobre » Al sig. Achille Cattaneo, della medesima archidiocesi. 


23 . » Al sig. marchese Alvaro Silvela de la Viesca del Castagnar 
(Spagna). 

31 ~ » Al sig. Giuseppe Zamanski, dell’archidiocesi di Lione. 

- . » Al sig. dott. Giovanni Emmanuele Hurtado Machado (Vene- 
zuela). 


Tl Cavalierato dell’Ordine di S. Silvestro Papa: 
25 Febbraio 1931. Al sig. avv. Antonio Ferrari, della diocesi di Ventimiglia. 
24 Ottobre » Al sig. Luigi Costa, della diocesi di Alessandria. 


Con biglietto di S. E. Revtha Monsignor Maestro di Camera, il S. Padre 
Pio XI felicemente regnante, in data 10 Giugno 1931, si é degnato nominare 
L’Iiltho e Revo Monsig. Enrico Remiddi, Cappellano Segreto di Sua Santita. 


NECROLOGIO 

14 Ottobre 1931. Monsig. Teodoro Gordaliza, Vescovo tit. di Abdera. 

29 > »  Monsig. Pietro Fayolle, Vescovo tit. di Lampo. 

27 Novembre » Monsig. Giovanni M. Bourchany, Vescovo tit. di Adrumeto. 

29 ~ »  Monsig. Giovanni Vittore Emilio Chesnelong, Arciv. di Sens. 

»  Monsig. Francesco Borgia Sedej, Arcivescovo tit. di Egina. 

30 ~ » Monsig. Agostino Dontenwill, Arcivescovo tit. di Tolemaide 
di Fenicia. 

7 Dicembre » Monsig. Carlo Fritz, Arcivescovo di Friburgo di Brisgovia. 

1} » »  Monsig. Pietro Paolo XIII Terzian, Patriarca di Cilicia 
degli Armeni. 

18 . »  Monsig. Gustavo Waffelaert, Vescovo di Bruges. 

24 > »  Monsig. Elia Pietro Huayek, Patriarca di Antiochia dei 
Maroniti. 

25 . »  Monsig. Luigi Scarano, Vescovo di Tivoli. 

26 » » Monsig. Domenico Mannaioli, Vescovo tit. di Pomario. 

Lat Gand, Gantaxo. LA PASSIONE DI NOSTRO IGNORE. 
‘edizione riveduta ed ampliata, adorna di tré’ carte illustrative della 


eitté e.dei dintorni di Gerusalemme e di una riproduzione del faces 


Ab. 0. 5. B. LE. SACRE STAZIONL ROMANE nella 


mondo, furono composté-da bibliotecari di cinque nazio-— 
nalita, ‘tenendo presenti le regole delle principali _biblioteche. Col 
fornire numerosissimi esempi per la preparazione delle schede 
‘di autore’e-titolo per la scelta delle intestazioni dischede per =... 

“VITA. ‘DL NOSTRO SIGNORE ‘GESU CRISTO 
SECONDO GLI EVANGEL. Un: vol, in-18, di pp. xvi-486, 


= artistiche illustrazioni, - Roma, Pia Societa di.Sanw Giro- 


erates, sive-colebrandas. Redactus lingné ‘latina, linteo 
-ACTIO POST MISSAM. us fol om. #04 cata 
Legato in tela. 
"INDEX der verbotenen 

APOSTOLICAE SEDIS- 


OFFICIALE 


SUBNOTATIONIS: 


©) Volumes 491) separa ab nner rele nou posta. 

S. CONGREGATIO DE SACRAMENTIS, Regulae servandae in proces: 
sibus super nullitate sacrae ordinationi¢ vel onerum ordi. 


RMOULAE SERVANDAG to rite oh ten. 


_ consummato, cum appendice praecipuorum actorum formularum, ‘3308 , 


-utiliter et opportune adhibentar in his causis. In-12, pp. 86 (1923) . 


Offficium et Missac in Nativitate Domial, com canto, 
Breviarii et Missalis. Romani. Vaticana. - Vol, 


‘Sacra pp sTATUTA A SORORIBUS EXTERNIS 


_Monasteriorum ordinis servanda. - 1931 


CATALOGUS AC STATUS. CAUSARUM 


Beatificationis Servorum Dei et Canonizationis Beatorum quae 


apud Sacram Rituum Congregationem per viam non cultus iuce- — Bers 
dunt iussa Emi ac Revmi D. Card. Camilli Laurenti S, R..C, Prae- . - 


fecti editus Nevombris MCMXXXI. Jn-1%, 


ENCHIRIDION BIBLICUM. pecumesta 


_ sionis. de re Biblica edita . 


NB. - Seminar pro crt 


MISSIONES CATHOLICAE sur». 


Prepapends Fide Sepexiptag. STATISTICA. 


COLLECTIO. PRECUM: PIORUMOUE OPERUM: 


quibus Romani Pontifices in favorem omatum christifidelium aut Poesy 


querumdam coetuum personarum Indulgentias adnexuerunt ab 
1899 ad 1928, Editio in-180, contectum, 

